– Так, дакладна. Але песні будуць невядомыя. Гэта песні з архіваў, і тых, што атрымала ад мамы ў падарунак. Я адабрала больш за 30 песень, якіх нідзе не чула і не бачыла ў інтернэце. Складана пра гэта гаварыць, але я ўпэўнена, што будзе цікавы альбом. Думаю, што ў ім дададзім некалькі новых інструментаў. Калі з’явіцца – не скажу. Я не чалавек дэдлайнаў, для мяне галоўнае, каб было якасна і добра зроблена. Пакуль мы будзем граць са старым рэпертуарам.